- Ընդհանրապես բոլոր գրքերն էլ լավ ընդունելություն են գտել արաբ ընթերցողների շրջանում, որովհետև արաբ ժողովուրդը՝ հայ ժողովրդին ճանաչում է իբրև արվեստագետ, աշխատասեր, լուրջ և հավատարիմ ժողովուրդ: Կարդալով թարգմանություններս` առավել իմացան հայ ազգի արժեքը, հաղորդակցվեցին հայ գրականության հարստություններին, հիացան ու հետաքրքրվեցին: Արաբ ընթերցողը սկսեց ինձանից ավելին ակնկալել և ես, իմ հերթին, փորձեցի նրան հրամցնել հայ գրական գործերի նոր թարգմանություններ: Թարգմանությունների հետևանքը եղավ այն, որ արաբերենով բեմադրեցի Հակոբ Պարոնյանի «Մեծապատիվ մուրացկաններ» վեպը, ինչպես նաև՝ Հովհաննես Թումանյանի՝ «Քաջ Նազար» հեքիաթը: Ի դեպ, բեմադրությունները ներկայացվեցին նաև Սիրիայի պետական հեռուստատեսությամբ: